Ainakin 47 ihmistä kuoli ja 640 loukkaantui kemikaalitehtaan räjähdyksessä Kiinan Yangchengissä torstaina, kertoo uutistoimisto Reuters.

Räjähdys oli niin voimakas, että se aiheutti lievän, 2,2 magnitudin maanjäristyksen. Läheinen tehdas sortui maan tasalle ja lähistöllä sijaitsevien rakennusten ikkunat menivät rikki jopa kuuden kilometrin päässä räjähdyspaikasta.

Uutistoimisto AP:n mukaan lähes tuhat ihmistä evakuoitiin tehtaan lähistöltä mahdollisten kemikaalivuotojen ja lisäräjähdysten vuoksi.

BBC (siirryt toiseen palveluun):n mukaan räjähdys johtui lannoitteita ja tuholaismyrkkyjä valmistavassa tehtaassa syttyneestä tulipalosta, mutta tulipalon syy ei ole vielä tiedossa. Tehtaan omistava Tianjiayi Chemical on Reutersin mukaan saanut jo aiemmin sakkoja turvamääräysten rikkomisesta.

Yangcheng sijaitsee noin 300 kilometriä Shanghaista pohjoiseen.

Teollisuusonnettomuudet ovat Kiinassa yleisiä. Vuonna 2015 ainakin 165 ihmistä kuoli kemikaaliräjähdyksessä Tianjinin satamakaupungissa.